KOMISSION ASETUS (ETY) N:o 725/80,
annettu 27 päivänä maaliskuuta 1980,
asetuksen (ETY) N:o 1624/76 muuttamisesta interventioelinten myymän rasvattoman maitojauheen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1761/78(), ja erityisesti sen 10 artiklan 3 kohdan,
sekä katsoo, että
eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(), sellaisena kuin se on viimeksi muutettuna asetuksella 1273/79(), 3 artiklan 1 kohdan kolmannessa luetelmakohdassa ja toisen jäsenvaltion alueella denaturoidulle tai rehuseoksiksi jalostetulle rasvattomalle maitojauheelle maksettavaa tukea koskevista erityissäännöksistä 2 päivänä heinäkuuta 1976 annetun komission asetuksen (ETY) N:o 1624/76(), sellaisena kuin se on viimeksi muutettuna asetuksella (ETY) N:o 1726/79(), 1 artiklassa tarkoitettu lupa koskee ainoastaan lähettävässä jäsenvaltiossa valmistettua rasvatonta maitojauhetta,
näiden säännösten tarkan soveltamisen vuoksi saman interventioelimen myymää maitoa kohdellaan tuen myöntämisen osalta eri tavoin sen mukaan, missä jäsenvaltiossa tuote on valmistettu; tästä seuraavien käytännön vaikeuksien välttämiseksi on tarpeen täsmentää, että jäsenvaltion interventioelimen myymää rasvatonta maitojauhetta pidetään jäsenvaltion alueella valmistettuna tuotteena sovellettaessa asetusta (ETY) N:o 1624/76, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1624/76 1 artiklaan kohta seuraavasti:
"Edellisen kohdan soveltamiseksi pidetään lähettävän jäsenvaltion interventioelimen myymää rasvatonta maitojauhetta tämän jäsenvaltion alueella valmistettuna."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä maaliskuuta 1980.